Precizări cu privire la atacurile de tip „brute force” asupra conturilor de e-mail instituționale ale Universității din București din suita Microsoft 365

Universitatea din București (UB) anunță că, începând cu ziua de marți, 6 februarie 2024, o parte dintre conturile de e-mail instituționale ale UB din suita Microsoft 365 au fost ținta unor tentative de atacuri de tip „brute force”.
Datorită nivelului ridicat de securitate impus de sistemul Universității din București și, implicit, de procedurile de autentificare cu mai mulți factori (Multifactor Authenticator), conturile vizate de atacurile de tip „brute force” au fost temporar blocate. 
În acest proces de atac nu au fost identificate cazuri de furt de credențiale de acces și nici de date cu caracter personal.
Recomandăm membrilor comunității Universității din București să se asigure că parolele de acces la adresele de e-mail sunt complexe și prezintă grad ridicat de securitate.
Informăm membrii comunității UB că își pot reseta parola folosind link-ul https://passwordreset.microsoftonline.com și le recomandăm activarea funcției de autentificare cu mai mulți factori.
Specialiștii IT&C ai Universității din București colaborează îndeaproape cu specialiștii Microsoft pentru analiza acestei situații și pentru identificarea unor măsuri suplimentare de securitate care să nu mai permită inițierea unor astfel de atacuri.
De asemenea, reprezentanții Direcției IT&C a Universității din București au informat Directoratului Național de Securitate Cibernetică (DNSC) al României cu privire la această situație. 
